Имҩаҧысит Аҧсны Жәлар Реизара изаамҭанытәу аилатәара .
28.12.2017
Жәлар Реизара адепутатцәа сынтәатәи ашықәс азы аҵыхәтәантәи реилатәара хдыркәшеит . Аҳәынҭқарратә афинанстә документ хада адкыларахь ииасаанӡа , адепутат Илиа Гәниа , Аҧыза –министр Беслан Барцыц иусура агәрамгаразы иаалырҟьан иқәиргылаз азҵаара , адепутатцәа рыбжьара ацәажәара ахылҿиааит . Адепутат Валери Агрба иҳәеит , ари азҵаара арегламент ишаҵанамкуа , уи апроцедурақәа ирхысыр шакәу. Уи игәаанагара дақәшаҳаҭхеит аҳәынҭқарра Ахада иусбарҭа аиҳабы ихаҭыҧуаҩ Дмитри Шамба . Адепутат Баҭал Табагәуа иазгәеиҭеит , ари аҩыза ажәалагала арегламент шеиланамго , амшхәаҧштә азҵаарахь иқәыргылазар шауа . Ари азҵаара адепутатцәа рыҩныҵҟа аимак – аиҿак цәырнагеит, ҩ-сааҭк инареиҳангьы аамҭа ақәдырӡит. Иҟалеит иадгылаз реиҧш, иаҿагылазгьы . Абарҭқәа рышьҭахь аиҳабыра рхада Беслан Барцыц иусура агәрамгаразы иҟаҵаз ажәалагала амшхәаҧштә иалагалан .Уи азы имҩаҧгаз маӡалатәи абжьыҭира алҵшәақәа рыла , аиҳабыра рхада игәрамгаразы иқәгылаз азҵаара адепутатцәа рҿынтә закәанла иахәҭаз абыжьқәа амоуӡеит. Аилатәараҿы , иааиуа ашықәсазтә абиуџьет азакуан апроект аззырхиаз адепутат Натали Смыр иазгәалҭеит , мызки бжаки аус здырулоз апроект аҧсахрақәеи ахарҭәаарақәеи шалагалаз , адепутатцәа иҟарҵаз ажәалагала инақәыршәаны . Абасала , аҵыхәтәантәи аҧхьараҿы ирыдыркылеит 2018 шықәсазтәи аҳәынҭқарратә биуџьет .
290
Жәлар Реизара адепутатцәа сынтәатәи ашықәс азы аҵыхәтәантәи реилатәара хдыркәшеит . Аҳәынҭқарратә афинанстә документ хада адкыларахь ииасаанӡа , адепутат Илиа Гәниа , Аҧыза –министр Беслан Барцыц иусура агәрамгаразы иаалырҟьан иқәиргылаз азҵаара , адепутатцәа рыбжьара ацәажәара ахылҿиааит . Адепутат Валери Агрба иҳәеит , ари азҵаара арегламент ишаҵанамкуа , уи апроцедурақәа ирхысыр шакәу. Уи игәаанагара дақәшаҳаҭхеит аҳәынҭқарра Ахада иусбарҭа аиҳабы ихаҭыҧуаҩ Дмитри Шамба . Адепутат Баҭал Табагәуа иазгәеиҭеит , ари аҩыза ажәалагала арегламент шеиланамго , амшхәаҧштә азҵаарахь иқәыргылазар шауа . Ари азҵаара адепутатцәа рыҩныҵҟа аимак – аиҿак цәырнагеит, ҩ-сааҭк инареиҳангьы аамҭа ақәдырӡит. Иҟалеит иадгылаз реиҧш, иаҿагылазгьы . Абарҭқәа рышьҭахь аиҳабыра рхада Беслан Барцыц иусура агәрамгаразы иҟаҵаз ажәалагала амшхәаҧштә иалагалан .Уи азы имҩаҧгаз маӡалатәи абжьыҭира алҵшәақәа рыла , аиҳабыра рхада игәрамгаразы иқәгылаз азҵаара адепутатцәа рҿынтә закәанла иахәҭаз абыжьқәа амоуӡеит. Аилатәараҿы , иааиуа ашықәсазтә абиуџьет азакуан апроект аззырхиаз адепутат Натали Смыр иазгәалҭеит , мызки бжаки аус здырулоз апроект аҧсахрақәеи ахарҭәаарақәеи шалагалаз , адепутатцәа иҟарҵаз ажәалагала инақәыршәаны . Абасала , аҵыхәтәантәи аҧхьараҿы ирыдыркылеит 2018 шықәсазтәи аҳәынҭқарратә биуџьет .
Оцените новость:
+1
+2
+3
+4
+5
Сохраните ссылку или поделитесь с друзьями